 Capitolul IV CONTRACTUL COLECTIV DE MUNCA 4 1 Consideratii introductive Modificarile de baza aduse dreptului muncii prin legile aparute dupa 1990 se refera la modalitatea stabilirii drepturilor si obligatiilor corelative ale salariatilor si patronilor Pâna la adoptarea acestor acte normative exista un principiu, consacrat de Metodologia tehnica legislativa adoptata prin Decretul nr 16/1976, potrivit caruia drepturile salariatilor nu puteau fi stabilite decât prin lege Legile privind contractul colectiv de munca, salarizarea si concediile de odihna înlocuiesc acest sistem printr-unul nou, specific economiei de piata, care lasa partilor initiativa în a decide cu privire la drepturile si obligatiile reciproce O prima reglementare privind contractul colectiv de munca a fost adoptata în România în perioada interbelica (anul 1929), cu observatia ca proiecte de acte normative în acest domeniu au fost dezbatute în parlament înca din anul 1909 Contractul colectiv de munca îsi pierde importanta practica în perioada de dupa 1950, conditiile în care se încheiau contractele individuale de munca, drepturile si obligatiile salariatilor fiind strict reglementate, lipsind de obiect practic orice conventie colectiva între conducerea întreprinderilor si salariati Vechiul Cod al muncii, intrat în vigoare în anul 1973, a mentinut aceasta situatie, contractul colectiv de munca (reglementat în art 76-80), constituind o institutie juridica pur formala Articolele 76-80 din acesta au fost abrogate prin adoptarea Legii nr 13/ 1991, etapa importanta în procesul de revenire la unele traditii democratice, de natura sa institutionalizeze dialogul între partenerii raportului de munca, prin negocieri colective Totusi, Legea nr 13/1991, pe de o parte, prin continutul sau contradictoriu, a dat nastere la o serie de controverse exprimate în literatura de specialitate, iar, pe de alta parte, a lasat o serie de probleme nereglementate A fost necesar a se adopta o noua lege a contractului colectiv, care sa oglindeasca maturizarea partenerilor sociali si care sa corijeze inconsecventa, contradictorialitatea si caracterul lacunar al Legii nr 13/1991 Intr-adevar, prin Legea nr 130/1996133, legiuitorul a promovat o serie de solutii, cum ar fi: institutionalizarea obligatiei de a negocia, instituirea unor criterii de reprezentativitate pentru participarea la negocierea colectiva, reglementarea unor proceduri cu privire la recunoasterea partenerilor sociali etc Dat fiind ca si Legea 130/1996 cuprinde o serie de erori, agramatisme si prevederi contradictorii, a fost necesara completarea si modificarea ei, dupa numai câteva luni de zile, prin Legea nr 143/1997 Codul muncii consacra Titlul VIII reglementarii contractelor colective de munca Totusi prevederile retinute în cele 11 articole (art 236-247) sunt de nivel principial, abordarea detaliata a materiei fiind lasata în sarcina legii speciale In baza art 236 din Codul muncii, contractul colectiv de munca se defineste ca fiind conventia între patron sau organizatia patronala, pe de o parte, si salariati, reprezentati prin sindicate ori în alt mod prevazut de lege, de cealalta parte, prin care se stabilesc clauze privind conditiile de munca, salarizarea, precum si alte drepturi si obligatii ce decurg din raportul de munca Prin încheierea unor contracte colective de munca se urmareste promovarea unor relatii de munca stabile, de natura sa asigure protectia sociala a salariatilor, prevenirea sau limitarea conflictelor colective de munca, evitarea declansarii grevelor S-a promovat, astfel, teza retinuta de literatura de specialitate ca prin contractul colectiv de munca nu se poate institui un mecanism de împiedicare a declansarii grevei, utilizându-se sintagma "evitarea declansarii grevei" Spre deosebire de unele state, în dreptul nostru "obligatia de pace sociala" nu este calificata drept obligatie juridica Contractele colective au vocatia de a trata ansamblul conditiilor de angajare si de munca ale salariatilor, precum si garantiile sociale pentru toate categoriile profesionale interesate, în schimb, acordul colectiv, prea putin însa folosit în practica sociala nationala, abordeaza unul sau mai multe subiecte determinate din acest ansamblu Astfel de acorduri colective se pot referi, de exemplu, la durata muncii sau la securitatea locurilor de munca Doctrina a surprins un caracter dual, o natura juridica mixta a contractului colectiv de munca Pe de-o parte, contractul colectiv de munca are un caracter normativ, pentru ca la orice nivel ar fi încheiat el prezinta toate caracteristicile unei reale norme de drept, ale unei legi pentru partile care îl încheie; - este general si abstract, reglementeaza în mod uniform conditiile de munca ale unei întregi mase de salariati; - este impersonal, el nereglementând situatia unui anume salariat individual, ci a tuturor salariatilor de la nivelul la care se încheie; - are un caracter permanent, neaplicându-se de un numar limitat de ori; - are valoare obligatorie pentru partile contractante 4 2 Negocierea contractului colectiv de munca Negocierea colectiva este obligatorie, exceptie facând situatiile în care angajatorul are mai putin de 21 de salariati (art 236 alin (2) Codul muncii), în acest sens, retinem ca art 3 alin 1 Legea nr 130/1996 mentiona acest prag pentru negocierea la nivel de unitate, pe când noul Cod al muncii nu mai face aceasta distinctie Mai observam, de asemenea, ca obligatia organizarii de negocieri colective nu presupune cu necesitate si încheierea unui contract colectiv de munca Initiativa negocierii apartine, conform art 4 alin 4 din Legea 130/1996, patronului Initiativa poate veni si din partea salariatilor, în cazul în care patronul nu solicita începerea negocierii Neîndeplinirea obligatiei de a negocia este sanctionata cu amenda La negocierea clauzelor si la încheierea contractelor colective de munca, partile sunt egale si libere, contractele astfel încheiate constituind legea partilor Realitatea economica de la noi arata ca exista un numar foarte ridicat de întreprinderi mici cu un numar redus de salariati De aceea vor trebui gasite acele mecanisme institutionale si normative menite sa stimuleze negocierea colectiva în unitatile în care lucreaza, de exemplu între 21 si 50 de salariati Procedura negocierii colective Articolul 3 alin 2 din Legea nr 130/1996 introduce principiul anualitatii negocierilor colective Negocierea colectiva are loc dupa cel putin 12 luni de la data negocierii precedente, neurmata de încheierea unui contract colectiv de munca, sau de la data intrarii în vigoare a contractului colectiv de munca, dupa caz O astfel de conditie poate functiona numai în situatia unui contract colectiv de munca încheiat pe o perioada mai mare de 12 luni sau daca nu a fost încheiat anterior vreun contract colectiv de munca Altfel, negocierea va avea loc cu cel putin 30 de zile anterior expirarii contractului colectiv de munca încheiat pe un an Legea de modificare (Legea nr 143/1997) limiteaza durata negocierii la 60 de zile, acest interval de timp fiind în opinia legiuitorului suficient pentru încheierea unui contract colectiv de munca Desi unii autori au considerat acest termen ca fiind unul imperativ de prescriptie134, trebuie sa consideram acest termen ca fiind unul de recomandare, depasirea lui neavând vreo consecinta asupra validitatii contractului încheiat Partile nu pot fi oprite ca, prin acordul lor, sa hotarasca prelungirea termenului de 60 de zile Este firesc, însa, ca orice parte si în special patronul sa poata refuza continuarea negocierii dupa curgerea acestui termen, în cazul negocierii la nivelul unitatii, patronul îndeplinindu-si în acest fel obligatia de negociere Pe de alta parte, dupa curgerea acestui termen, sindicatele pot declansa un conflict de munca, daca negocierile nu s-au finalizat cu încheierea unui nou contract colectiv de munca Chiar daca Legea nr 130/1996 nu dezvolta foarte mult procedura de negociere, intervin totusi o serie de prevederi legale care impun o serie de obligatii pentru parti Astfel, la prima reuniune patronatul are obligatia de a-l informa pe celalalt partener social, astfel încât acesta sa aiba posibilitatea cunoasterii situatiei existente în unitatea unde se desfasoara negocierea In acest sens, Legea sindicatelor (nr 54/2003) obliga angajatorii sau organizatiile acestora, conform art 30 alin (2), sa furnizeze organizatiilor sindicale reprezentative informatiile necesare pentru negocierea contractelor colective de munca sau, dupa caz, pentru încheierea acordurilor privind raporturile de serviciu, în conditiile legii, precum si cele privind constituirea si folosirea fondurilor destinate îmbunatatirii conditiilor la locul de munca, protectiei muncii si utilitatilor sociale, asigurarilor si protectiei sociale La rândul ei Legea nr 130/1996 stabileste obligatii imperative si concrete în sarcina patronului Astfel, conform art 4 alin 2 din lege, la prima reuniune a partilor urmeaza a se preciza atât informatiile pe care patronul le va pune la dispozitia delegatilor sindicali sau ai salariatilor, de natura sa permita o analiza comparata a situatiei locurilor de munca, a clasificarii profesiilor si meseriilor, a nivelului de salarizare, a duratei timpului de lucru si a organizarii programului de lucru, cât si locul si calendarul reuniunilor Obiectul negocierii colective este stabilit de art 3 alin 4 ca incluzând, cel putin, salariile, durata timpului de lucru, programul de lucru si conditiile de munca Legea permite negocierea colectiva si încheierea unor contracte colective de munca si la nivelul institutiilor bugetare, însa prin aceste contracte nu se pot negocia clauze referitoare la drepturile ale caror acordare si cuantum sunt stabilite prin dispozitii legale Pentru a se asigura o deplina autonomie partenerilor sociali, legea nu stabileste conditii cu privire la componenta delegatiilor care participa la negocieri, ramânând ca pârtile sa convina toate amanuntele, inclusiv modalitatile de desfasurare a negocierilor si de adoptare a clauzelor contractului, facându-se astfel aplicarea art 7 din Legea nr 130/1996, conform caruia la negocierea clauzelor si la încheierea contractelor colective de munca partile sunt egale si libere Nivelurile la care se pot desfasura negocieri colective , si, implicit, se pot încheia contracte colective de munca sunt: - nivelul unitatilor (persoanele juridice ce angajeaza salariati); - nivelul grupurilor de unitati (grupuri de societati comerciale si regii autonome); - nivelul ramurilor de activitate (în care s-au constituit federatii ori confederatii sindicale de ramura, precum si federatii patronale)135; - nivelul national (contractul colectiv de munca unic la nivel national încheiat între reprezentantii tuturor confederatiilor sindicale si patronale reprezentative) Drepturile salariatilor prevazute în contractul colectiv de munca unic la nivel national nu pot sa reprezinte cauza reducerii altor drepturi colective sau individuale care au fost stabilite prin contractele colective de munca încheiate la celelalte niveluri înaintea încheierii celui la nivel national (art 8, alin 1, Contractul colectiv de munca unic la nivel national pe anul 2002-2003136) Pe de alta parte, drepturile prevazute în contractul colectiv de munca unic la nivel national sunt considerate minime, de la nivelul carora începe negocierea contractelor colective de munca de la celelalte niveluri, cu exceptia celor care sunt stabilite în cuantum fix sau maxim In situatiile în care nu se încheie contracte colective de munca pe ramura sau grupuri de unitati, prevederile contractului colectiv de munca la nivel national sunt considerate niveluri minime, de la care începe negocierea contractelor colective de munca la nivel de unitati (art 99 alin 2 si 3) O precizare importanta retinuta la alin 2 al art 240 din Codul muncii se refera la unicitatea încheierii contractelor colective de munca la fiecare nivel prevazut de lege Contracte colective de munca se pot încheia si pentru salariatii institutiilor bugetare Conform art 12 din Legea nr 130/1996, prin aceste contracte nu se pot negocia clauze referitoare la drepturile ale caror acordare si cuantum sunt stabilite prin dispozitii legale, în cazul unitatilor bugetare, contractul colectiv de munca se poate încheia la urmatoarele niveluri: - nivelul unitatii; - nivelul administratiei sau serviciilor publice locale pentru institutiile din subordinea acestora ; - nivelul departamental prin institutiile subordonate Se observa ca în cazul institutiilor bugetare încheierea contractului colectiv de munca se desfasoara la niveluri ierarhic superioare, contractul colectiv de munca fiind încheiat de fapt pentru institutiile si unitatile subordonate Noul Cod al muncii a reluat la art 238 prevederile de principiu care reglementeaza raporturile dintre contractele colective de munca încheiate la diferite niveluri si clauzele incluse în contractele individuale de munca, asa cum fusesera retinute, de altfel, si în legislatia anterioara (art, 8 alin 2 din Legea nr 130/1996 si art 100 din Contractul colectiv de munca unic la nivel national pe anul 2002-2003) Astfel, contractele colective de munca nu pot contine clauze care sa stabileasca drepturi la un nivel inferior celui stabilit prin contractele colective de munca încheiate la nivel superior De asemenea, contractele individuale de munca nu pot contine clauze care sa stabileasca drepturi la un nivel inferior celui stabilit prin contractele colective de munca In sfârsit, la încheierea contractului colectiv de munca, prevederile legale referitoare la drepturile salariatilor au un caracter minimal 4 3 Incheierea contractului colectiv de munca Chiar în art 1 din Legea nr 130/1996 sunt indicate partile contractante si apoi detaliate, pe larg, în art 14 Acestea sunt patronul sau organizatia patronala137, pe de o parte, si salariatii, reprezentati prin sindicate ori în alt mod prevazut de lege, de cealalta parte, în functie de nivelul la care are loc negocierea si încheierea contractului colectiv de munca, partile sunt reprezentate dupa cum urmeaza: a) patronul - la nivel de unitate, de catre organul de conducere al acesteia, stabilit prin lege, statut, ori regulament de functionare, dupa caz; - la nivel de grup de unitati, de ramura si la nivel national, de catre asociatiile patronale legal constituite si reprezentative potrivit legii; b) salariatii - la nivel de unitate, de catre organizatiile sindicale legal constituite si reprezentative ori, acolo unde nu este constituit un sindicat reprezentativ, prin reprezentantii alesi ai salariatilor138 - la nivelul grupurilor de unitati si al ramurilor, de catre organizatiile sindicale de tip federativ, legal constituite si reprezentative potrivit legii; - la nivel national, de catre organizatiile sindicale de tip confederativ, legal constituite si reprezentative potrivit legii Pentru ca una dintre partile la negociere sa fie recunoscuta la tratative de catre cealalta parte, Legea nr 130/1996 introduce pentru prima data în sistemul românesc principiul reprezentativitatii la negociere Astfel, la negociere pot participa numai organizatiile recunoscute în baza unei proceduri specifice si care îndeplinesc conditiile impuse de lege In forma initiala, Legea nr 130/1996 stabilea urmatoarele conditii de reprezentativitate organizatiilor sindicale constituite la nivel de unitate: - statutul legal de organizatie sindicala; - numarul de membri ai sindicatului sa reprezinte cel putin 50% din numarul salariatilor unitatii Cea de-a doua conditie a fost modificata, procentul de 50% sus-mentionat fiind înlocuit de o proportie de 1/3 din numarul salariatilor unitatii Procentul de 50% implica prezenta unui singur sindicat pentru negocierea la nivel de unitate, ceea ce ar fi adus un real prejudiciu aplicarii principiului sindical Mai mult, modificarea adusa de Legea nr 143/1997 nu se limiteaza la reconsiderarea procentului de 50% Prin introducerea art 18 lit c se ofera posibilitatea sindicatelor din unitate sa devina reprezentative si prin afilierea la o organizatie sindicala reprezentativa Legea reglementeaza si ipoteza în care la nivelul unitatii nici un sindicat nu îndeplineste conditiile de reprezentativitate In forma sa initiala, Legea nr 130/1996 oferea pentru aceasta ipoteza doua solutii contradictorii, în timp ce art 20 dispunea ca în cazul dat salariatii "îsi aleg reprezentantii prin vot secret", art 14 lit b prevedea ca "acolo unde nu este constituit un sindicat sau nu toti salariatii sunt membri de sindicat, prin reprezentanti alesi ai salariatilor " Prin aceasta formulare, art 14 impunea aproape în toate cazurile reprezentarea salariatilor prin reprezentanti alesi ad-hoc ceea ce nu poate fi admisibil Legea nr 143/1997 modifica art 14, eliminând aceasta discordanta în reglementare, în noua sa formulare, art 14 lit b dispune ca salariatii vor fi reprezentati "la nivel de unitate de catre organizatiile sindicale legal constituite si reprezentative ori, acolo unde nu este constituit un sindicat reprezentativ, prin reprezentantii alesi ai salariatilor " Indeplinirea conditiilor de reprezentativitate pentru o organizatie sindicala la nivelul unitatii se constata de catre instanta judecatoreasca, fiind competenta judecatoria în a carei raza teritoriala se afla sediul unitatii La negocierea contractului colectiv de munca va participa din partea unitatii organul de conducere al acesteia, stabilit prin lege, statut ori regulament de functionare, dupa caz Acesta poate fi patronul sau un reprezentant al acestuia (managerul), presedintele consiliului de administratie, directorul general, administratorul societatii La nivel de ramura, negocierea colectiva se desfasoara între federatiile sindicale si asociatiile patronale Pentru ca o federatie sindicala sa fie considerata reprezentativa la nivel de ramura si sa participe la negocierea contractului colectiv de munca, ea trebuie sa îndeplineasca urmatoarele conditii: - sa aiba statutul legal de federatie sindicala (sa fie constituita conform procedurii stabilite de Legea nr 54/1991); - sa aiba independenta organizatorica si patrimoniala; - organizatiile sindicale componente sa aiba, cumulat, un numar de membri cel putin egal cu 7% din efectivul salariatilor din ramura respectiva La rândul sau, pentru ca o asociatie patronala sa fie considerata reprezentativa la nivel de ramura de activitate, ea trebuie sa îndeplineasca cumulativ urmatoarele conditii: - sa aiba independenta organizatorica si patrimoniala; - sa reprezinte patroni ale caror unitati cuprind minimum 10% din numarul salariatilor din ramura respectiva Aceasta modalitate de reprezentare a patronatului a înlocuit astfel solutia retinuta anterior de Legea nr 13/1991 conform careia Camera de Comert si Industrie desemna reprezentantii patronatului la negocierea la nivelul grupurilor de unitati sau la nivelul ramurilor de activitate Competent pentru a constata îndeplinirea conditiilor prevazute de lege si a dispune dobândirea calitatii de asociatie patronala reprezentativa la nivel de ramura de activitate este Tribunalul Municipiului Bucuresti Pentru ca o confederatie sindicala sa fie reprezentativa la nivel national trebuiesc îndeplinite urmatoarele conditii - sa aiba statul legal de confederatie sindicala; - sa aiba independenta organizatorica si patrimoniala; - sa aiba în componenta sa structuri sindicale proprii, în cel putin jumatate din numarul total al judetelor, inclusiv în municipiul Bucuresti; - sa aiba în componenta federatii sindicale reprezentative din cel putin 25% din ramurile de activitate; - organizatiile sindicale componente sa aiba, cumulat, un numar de membri cel putin egal cu 5% din efectivul salariatilor din economia nationala Cu privire la cuprinderea ramurilor de activitate, chiar partile sunt cele care stabilesc ramurile de activitate ale economiei nationale si criteriile potrivit carora unitatile fac parte dintr-o ramura sau alta de activitate Stabilirea ramurilor de activitate si a criteriilor de apartenenta a unei unitati la o ramura sau alta de activitate se face în baza unui aviz emis de catre Comisia Nationala de Statistica Avizul este consultativ, obligatoriu de obtinut de catre partenerii sociali, însa partenerii sociali nu sunt obligati sa tina cont de continutul avizului Indeplinirea conditiilor de reprezentativitate pentru confederatiile sindicale la nivel national se constata la cererea confederatiei de catre Tribunalul Municipiului Bucuresti Cât privesc asociatiile patronale, acestea sunt reprezentative la nivel national daca: - au independenta organizatorica si patrimoniala; - reprezinta patroni ale caror unitati functioneaza în cel putin jumatate din numarul total al judetelor, inclusiv municipiul Bucuresti; - reprezinta patroni ale caror unitati îsi desfasoara activitatea în cel putin 25% din ramurile de activitate; - reprezinta patroni ale caror unitati cuprind minimum 7% din efectivul salariatilor din economia nationala Rezumând, îndeplinirea conditiilor de reprezentativitate se constata, dupa cum urmeaza: • pentru asociatiile patronale: de catre Tribunalul Municipiului Bucuresti, la cererea asociatiei patronale Hotarârea este supusa numai recursului • pentru organizatiile sindicale: de catre instantele judecatoresti, la cererea organizatiilor sindicale, astfel: a) la nivel national si de ramura, de catre Tribunalul Municipiului Bucuresti; b) la nivel de unitate, de catre judecatoria în a carei raza teritoriala se afla sediul unitatii Hotarârea este supusa numai recursului Constarea reprezentativitatii este realizata printr-o procedura obisnuita pentru orice fel de actiune în constatare Odata constatata si stabilita în conditiile legii de catre instanta competenta, reprezentativitatea asociatiilor patronale si a organizatiilor sindicale este valabila pentru toate contracte colective de munca încheiate în termen de 4 ani de la data ramânerii definitive a hotarârii judecatoresti de constatare a reprezentativitatii Potrivit legii, confederatiile sindicale si asociatiile patronale reprezentative la nivel national sunt reprezentative si la nivelul ramurilor si al grupurilor de unitati Tot legea impune ca la nivelul ramurilor de activitate, chiar daca mai multe organizatii sindicale sau asociatii patronale îndeplinesc conditiile de reprezentativitate, organismele de tip confederativ de la nivel national sa desemneze un singur reprezentant în negocierea la nivelul de ramura In ceea ce priveste negocierea si încheierea contractelor colective de munca în institutiile bugetare, partile sunt reprezentate, pe de o parte, de catre conducatorul institutiei bugetare sau de catre loctiitorul de drept al acestuia, si, pe de alta parte, de catre sindicatele reprezentative sau de catre reprezentantii salariatilor (art 22, Legea nr 136/1996) Spre deosebire de contractul individual de munca, a carui încheiere se face, de regula, pe durata nedeterminata, contractul colectiv de munca de încheie întotdeauna pe durata determinata Aceasta durata nu poate fi mai mica de 12 luni, sau pe durata unei lucrari determinate Partile au posibilitatea ca, de comun acord, dupa împlinirea a cel putin 12 luni de la data negocierii precedente neurmate de încheierea unui contract colectiv de munca sau a cel putin 12 luni de la data intrarii în vigoare a unui contract colectiv de munca sa hotarasca: - prelungirea aplicarii contractului colectiv de munca în conditiile în care a fost încheiat sau în alte conditii ce vor fi convenite Aceasta hotarâre trebuie luata de parti cu cel putin 30 de zile înainte de expirarea unui contract colectiv de munca încheiat pe un an (art 23 alin 2, coroborat cu art 3 alin 2 din Legea nr 130/1996) - negocierea pentru modificarea contractului colectiv de munca încheiat anterior sau pentru încheierea unui nou contract colectiv de munca 4 4 Inregistrarea contractului colectiv de munca Legea impune încheierea în forma scrisa a contractului colectiv de munca Acesta se semneaza si se înregistreaza la: - Inspectoratul teritorial de munca sau al municipiului Bucuresti, în cazul contractului colectiv de munca încheiat la nivel de unitate; - Ministerul Muncii si Solidaritatiii Sociale, în cazul contractului colectiv de munca încheiat la nivelul grupurilor de unitati, ramurilor de activitate sau la nivel national Organul competent sa înregistreze contractul colectiv de munca poate refuza aceasta înregistrare daca: a) contractul colectiv de munca a fost încheiat fara a se preciza în mod clar care sunt unitatile carora le sunt aplicabile clauzele negociate (este cazul contractelor colective încheiate la nivelul grupurilor de unitati sau ramurilor de activitate); b) partile nu prezinta dovada îndeplinirii conditiilor de reprezentativitate; c) contractul colectiv de munca nu este semnat de toti reprezentantii partilor la negociere Contractul colectiv de munca nesemnat va fi înregistrat daca: - unele asociatii patronale reprezentative sau organizatii sindicale reprezentative au fost invitate la negociere si nu s-au prezentat; - unele asociatii patronale reprezentative sau organizatii sindicale reprezentative au participat la negocieri, au fost de acord cu clauzele negociate, dar refuza semnarea contractelor, situatie care sa rezulte din actele depuse de parti La primirea contractului colectiv de munca pentru înregistrare, directiile teritoriale de munca si protectie sociala sau, dupa caz, Ministerul Muncii si Solidaritatii Sociale, sunt obligate a verifica respectarea clauzelor minimale impuse de art 8 din lege In acest sens: - contractele colective de munca nu pot contine clauze care sa stabileasca drepturi la un nivel inferior celui stabilit prin contractele colective de munca încheiate la nivel superior; - contractele individuale de munca nu pot contine clauze care sa stabileasca drepturi la un nivel inferior celui stabilit prin contractele colective de munca Mai retinem dispozitia conform careia la încheierea contractului colectiv de munca prevederile legale referitoare la drepturile salariatilor au un caracter minimal, în cazul existentei unor clauze ce încalca normele imperative ale legii, institutiile ce au în competenta înregistrarea contractelor colective de munca au obligatia sa sesizeze acest fapt partilor contractante Potrivit legii, contractul colectiv de munca începe sa-si produca efectele din momentul înregistrarii la organul competent Exista posibilitatea ca partile sa convina ca aplicarea clauzelor negociate ale contractului colectiv de munca sa fie ulterioara zilei de înregistrare a contractului (art 25 alin 3) Contractele colective de munca încheiate la nivel national si de ramura se publica în Monitorul Oficial al României, partea a V-a, afectata exclusiv unor asemenea documente 4 5 Continutul contractului colectiv de munca Intr-un contract colectiv de munca sunt stabilite clauze privind locul muncii, felul muncii, conditiile de munca, modul în care se realizeaza salarizarea, nivelurile de salarizare, alte drepturi si obligatii chiar conexe raportului de munca De altfel, alin (4) al art 3 al Legii nr 130/1996 prevede ca negocierea colectiva are ca obiect cel putin domenii cum sunt salariile, durata timpului de lucru, programul de lucru si conditiile de munca Asadar, cel putin astfel de clauze trebuie sa se regaseasca într-un contract colectiv de munca Oricum, el va trebui sa cuprinda o serie de clauze obligatorii, cum sunt cele ce se refera la întinderea în timp (durata, modificare, reînnoire) De asemenea, clauzele contractului colectiv de munca trebuie sa respecte dispozitiile legale de interes public Totusi, vor fi valabile clauzele ce acorda salariatilor conditii mai favorabile, în acest sens, legea prevede ca în contractele colective de munca clauzele pot fi stabilite numai în limitele si în conditiile legale (art 8) Ca atare, clauzele cuprinse în contractele colective de munca negociate cu încalcarea prevederilor legale sunt lovite de nulitate, nulitate ce se constata, la cererea partii interesate, de catre instanta judecatoreasca competenta (art 24) In cazul constatarii nulitatii unor clauze de catre instanta judecatoreasca, partea interesata poate cere renegocierea drepturilor respective Pâna la renegocierea drepturilor, clauzele a caror nulitate a fost constatata sunt înlocuite cu prevederile mai favorabile, cuprinse în lege sau în contractul colectiv de munca încheiat la nivel superior, dupa caz Pe lânga faptul ca trebuie sa respecte limitele minimale prevazute de lege, contractele colective de munca nu pot contine clauze care sa stabileasca drepturi la un nivel inferior celui stabilit prin contractele colective de munca încheiate la nivel superior La rândul lor, contractele individuale de munca nu pot contine clauze care sa stabileasca drepturi la un nivel inferior celui stabilit prin contractele colective de munca (art 8 alin 2, 3) Totodata, în situatiile în care, în privinta drepturilor ce decurg din acesta, intervin reglementari legale mai favorabile, ele vor face parte de drept din contract In plus, partile semnatare se obliga ca, în perioada de aplicare a contractului colectiv de munca la nivel national sa nu promoveze si sa nu sustina proiecte de acte normative a caror adoptare ar conduce la diminuarea drepturilor ce decurg din contractele colective de munca, oricare ar fi nivelul la care acestea au fost încheiate Cu caracter de noutate, Legea nr 130/1996 permite negocierea unor clauze privind protectia juridica a delegatilor organelor sindicale sau reprezentantilor alesi ai salariatilor fata de abuzul patronal O astfel de protectie este asigurata si prin Legea nr 168/1999 pentru solutionarea conflictelor de munca, însa clauzele contractuale pot asigura o situatie mai favorabila de protectie a sindicalistilor sau a reprezentantilor salariatilor 4 6 Efectele contractului colectiv de munca Potrivit legii (art 11 Legea nr, 130/1996, art 241 Codul muncii), clauzele contractului colectiv de munca îsi produc efectele: a) pentru toti salariatii din unitate, în cazul încheierii unui contract colectiv de munca la nivel de unitate, atât pentru cei care erau angajati la data încheierii contractului colectiv, cât si pentru cei angajati ulterior, indiferent daca sunt afiliati sindicatelor care au semnat contractul, cât si daca sunt neafiliati Aceasta regula, care constituie o exceptie de la principiul relativitatii efectelor contractelor, este explicabila daca luam în considerare caracterul normativ, de izvor de drept al contractului colectiv; b) pentru toti salariatii încadrati în unitatile care fac parte din grupul de unitati pentru care s-a încheiat contractul colectiv de munca la acest nivel; c) pentru toti salariatii încadrati în toate unitatile din ramura de activitate pentru care s-a încheiat contractul colectiv de munca, inclusiv prentru salariatii din unitatile în care nu s-a încheiat un contract colectiv de munca; d) pentru toti salariatii încadrati în toate unitatile din tara, în cazul contractelor colective de munca la nivel national Contractele colective de munca, încheiate cu respectarea dispozitiilor legale, constituie legea partilor (art 7, alin 2, Legea nr 130/1996, art 236 alin 4 Codul muncii) Unii autori139 sustin ca în acest caz contractul colectiv de munca constituie o exceptie de la principiul relativitatii efectelor contractelor In alte opinii140, se considera ca producerea de efecte fata de persoane care nu au participat nemijlocit la încheierea contractului colectiv are loc pentru ca asa prevede legea si nicidecum ca asa au stabilit partile contractante prin vointa lor Sunt autori141 care critica solutia cu privire la producerea efectelor contractului colectiv adoptata de legiuitor, considerând pe de o parte ca suficient de generoase prevederile legii cu privire la caracterul minimal impus clauzelor contractului colectiv în ce priveste drepturile salariatilor, iar, pe de alta parte, invocând tocmai principiul relativitatii efectelor contractului Drepturilor salariatilor le corespund obligatii corelative ale patronilor Chiar daca un patron nu a încheiat un contract colectiv de munca, el trebuie sa se conformeze unui contract colectiv de munca încheiat la un nivel superior De asemenea, se pune întrebarea cum vor putea fi aplicate dispozitiile privind producerea efectelor contractelor colective de munca în situatiile unitatilor bugetare, institutiilor publice si regiilor autonome cu specific deosebit Trebuie sa mai amintim ca pe perioada valabilitatii unui contract colectiv de munca salariatii nu pot declansa conflicte de interese, asa cum prevede Legea nr 168/1999 privind solutionarea conflictelor de munca Solutia a declansat unele nemultumiri ale confederatiilor sindicale De altfel, aceasta obligatie de a respecta pacea sociala în timpul derularii unui contract colectiv de munca nu este o solutie uniform acceptata cel putin în legislatiile statelor europene 4 7 Executarea contractului colectiv de munca Asa cum a mai mentionat, contractele colective de munca încheiate cu respectarea dispozitiilor legale constituie legea partilor Ca atare, executarea contractului colectiv de munca este obligatorie pentru parti Neîndeplinirea obligatiilor asumate prin contractul colectiv de munca atrage raspunderea partilor ce se fac vinovate de neexecutare Contractele colective de munca sunt obligatorii nu numai fata de cele doua parti contractante, ci si pentru celelalte subiecte de drept asupra carora se rasfrâng efectele lor, dar sunt opozabile si fata de autoritatile publice, inclusiv instantele judecatoresti în solutionarea litigiilor de munca Partenerul social nemultumit are la îndemâna o actiune în instanta fondata pe raspunderea contractuala a celui vinovat Pentru rezolvarea problemelor ce se pot ridica cu prilejul concretizarii clauzelor cuprinse în contractele colective sau pentru interpretarea corecta a acestora, se prevede instituirea unor comisii paritare cu atributii în acest sens In cazul în care la nivel de angajator, grup de angajatori sau ramura nu exista contract colectiv de munca, se aplica contractul colectiv de munca încheiat la nivel superior (art 247, Codul muncii) 4 8 Modificarea contractului colectiv de munca Clauzele unui contract colectiv de munca pot fi modificate pe parcursul executarii lui, în conditiile legii, prin acordul partilor Cererile de modificare pot fi initiate de oricare dintre parti, în contractele colective de munca prevazându-se, de regula, ca o asemenea cerere trebuie adusa la cunostinta celeilalte parti în scris, cu cel putin 30 de zile înainte de data propusa pentru începerea negocierilor asupra modificarii propuse Modificarile aduse contractului colectiv de munca se comunica în scris organului la care se pastreaza si devin aplicabile de la data înregistrarii sau la o data ulterioara, potrivit conventiei partilor Modificarea are loc în mod automat atunci când o norma imperativa a legii sau un contract colectiv încheiat ulterior la un nivel superior stabilesc drepturi suplimentare în favoarea salariatilor 4 9 Suspendarea contractului colectiv de munca Suspendarea constituie o încetare temporara a executarii obligatiilor asumate prin contract Executarea contractului colectiv de munca se suspenda de tot sau în parte: - pe durata grevei, daca nu mai este posibila continuarea activitatii de catre salariatii care nu participa la greva; - prin acordul de vointa al partilor Potrivit principiilor generale de drept, si forta majora poate antrena suspendarea contractului colectiv de munca Suspendarea contractului colectiv de munca va fi notificata în termen de 5 zile organului la care se face înregistrarea 4 10 Incetarea contractului colectiv de munca Contractul colectiv de munca înceteaza: - la împlinirea termenului sau terminarea lucrarii pentru care a fost încheiat, daca partile nu convin prelungirea aplicarii acestuia; - la data dizolvarii sau lichidarii judiciare a angajatorului; - prin acordul partilor Incetarea contractului colectiv de munca va fi notificata în termen de 5 zile organului la care acesta a fost depus pentru înregistrare 133 Republicata în temeiul art II din Legea nr 143/1997, în Monitorul Oficial al României, Partea l, din 28 iulie 1997, dându-se textelor o noua numerotare 134 Vezi Gh Badica, Contractul de munca, Editura "Tribuna Economica" Bucuresti, 1999, p 203 135 Este de observat ca în Franta în mod traditional negocierile colective privesc încheierea de contracte colective de munca la nivelul ramurilor de activitate Aceasta este conform cu orientarile organizatiilor sindicale care evita contractele colective la nivel de unitate, susceptibile, în opinia tor, sa integreze muncitorii în întreprindere si sa-i faca sa piarda sensul solidaritatii de clasa Datronii, si ei, prefera sa lase organizatiilor patronale sarcina confruntarii cu sindicatele, în România, s-a pus un accent poate mult prea mare pe contractul colectiv de munca la nivel national, ce nu Doate lua în mod eficient în considerare specificitatea fiecarei ramuri de activitate 136 Publicat în Monitorul Oficial al României, partea a V-a, nr 12/25 VIII/2002 137 Codul muncii retine termenul de angajator, preferându-l celui de patron Solutia terminologica este de natura sa ofere o sfera mai mare de cuprindere a acestui subiect de drept al muncii 138 Codul muncii reglementeaza activitatea reprezentantilor salariatilor, precum si drepturile de care se bucura acestia în derularea activitatii lor De asemenea, pe toata durata exercitarii mandatului (maximum 2 ani), reprezentantii salariatilor nu pot fi concediati pentru motive economice, pentru necorespundere profesionala sau pentru motive ce tin de îndeplinirea mandatului pe care primit de la salariatii din unitate 139 S Beligradeanu, Legislatia muncii , vol I, op cit , p 59, I T Stefanescu, Tratat de dreptul muncii, p 158 140 A Ticlea, C Tufan, Protectia muncii in Romania, LuminaLex, Bucuresti, 1997, N Voiculescu, Dreptul muncii, Bucuresti, 1999 141 A popescu, Reglementari ale relatiilor de munca Practica europeana, Tribuna Economica, Bucuresti, 1998, V Dorneanu, Introducere in deptul muncii Dreptul colectiv al muncii, Ed Fundatiei Romania de maine, Bucuresti, 2003 - - 217 